Pe autostrăzile A1 și A2 vor fi introduse taxe. După ce va avea loc reabilitarea acestora, va fi implementat un sistem de taxare cu ajutorul unui partener privat. CNADNR intenționează să înceapă un proces de reabilitare în primăvara anului viitor, care ar putea costa aproximativ 250 de milioane de euro, și va dura opt luni. Taxa va fi introdusă după încheierea procesului de reabilitare.

Reabilitarea va fi făcută pe banii unui constructor, care își va recupera investițiile din banii pe care șoferii îi vor plăti pe taxe.

Taxa ar putea avea o valoare de aproximativ trei euro pe suta de kilometri, similară cu cea care va fi introdusă pe tronsonul Comarnic – Brașov. Asta înseamă că un drum de la Pitești la Constanța ar putea costa 12 euro.

De asemenea, va fi introdus și un nou sistem de taxare la podul de la Cernavodă, care va fi efectuat tot de o entitate privată.























